text.text: عجبتك الوصفة؟ أنشرها
text.text_idx: #000001
text.text: طريقة ساهلة وبنينة متاع كنافة بالقشطة.
text.text_idx: #000003
text.text: الكميات متاع الوصفة هذي مناسبين لإناء مدور قطره 18 صم.أنا اخترت نفوح بالعطرشية. تنجمه تعوضوها بالزهر أو ماء الورد.
text.text_idx: #000004
text.text: حط السكر مع الماء وعصير الليمون في كسرونة.خليهم يغليو على نار متوسطة.وقتلي يبداو يغليو، نقص في النار شوية وإحسب 10 دقايق.نحي الشحور من على النار وزيده العطرشية.خليه على جنب يبرد.
text.text_idx: #000005
text.text: حط الحليب والنشا في كسرونة وحركهم مليح في البارد حتى لين النشا يتحل الكله.زيد السكر.حطهم يغليو على نار متوسطة مع التحريك المستمر.كي تبدى الكريمة تغلي، نقص في النار وزيد العطرشية.خليها تغلي مدة دقيقتين تعقاد شوية وتفي عليها.خلها تبرد على جنب.
text.text_idx: #000006
text.text: قطع أو قص الكنافة لطروف صغار متع 2 صم تقريباً.زيد الزبدة الذايبة والسكر.خلط مليح بيديك لين تتأكد إلي الكنافة الكل تغلفت بالزبدة.حط شطر كمية الكنافة في إناء الفرن مدهون بالزبدة ورصها واستويها مليح باستعمال كاس.أنا استعملت إناء مدور قطره 18 صم.حول شكل حرف صغير علوه 1 صم باش تنجم تحط القشطة في الوسط من غير ما تخرجلك على الأجناب.حط طبقة القشطة واستويها مليح.زيد طبقة الكنافة إلي بقات ورصها واستويها مليح.حط الكنافة تطيب مدة 20 إلى 25 دقيقة في فرن مسبق التسخين على درجة 200°C.كي تحمار الكنافة ويولي لونها ذهبي غامق خرجها وشحرها طول. الشحور لازمه بارد.خلها ترتاح 10 دقايق في إناء الفرن من بعد اقلبها في إناء التقديم.زينها بشوية فستق وقدمها دافية.
text.text_idx: #000007
text.text: بسكويت الشبريتز بالشكلاطةبان كيك
text.text_idx: #000008
text.text: عسلامة! أنا نسرين، تونسية ونعيش في بريستول، إنجلترا. مغرومة بالكوجينة ونقدملكم وصفاتي الحلوة والمالحة. واصل القراءة...
text.text_idx: #000009
text.text: كيكة البرتقال والليمون
text.text_idx: #000010